SHBA, beteja për buxhetin
Qeveria amerikane ka arritur tashmë kufirin e huamarrjes prej 16,4 trilionë dollarësh të vendosur nga Kongresi dhe mund të mbetet pa para nga mesi i shkurtit
Shtetet e Bashkuara mund të kenë shmangur katastrofën fiskale, por analistët thonë se marrëveshja e minutës së fundit e Kongresit në fillim të vitit për të rritur taksat për amerikanët e pasur dhe për të shmangur shkurtimet masive të shpenzimeve ishte vetëm një rregullim i përkohshëm. Tani, edhe pse presidenti Barak Obama fillon mandatin e tij të dytë, një tjetër krizë financiare është pranë - me pasoja mundësisht të rënda për ekonominë më të madhe në botë. Vetëm disa javë pas shmangies së një ndikimi rrënues të katastrofës fiskale - çështja është për një tjetër betejë buxhetore. Qeveria amerikane ka arritur tashmë kufirin e vendosur nga Kongresi të huamarrjes prej 16.4 trilionë dollarësh dhe mund të mbetet pa para nga mesi i shkurtit, nëse nuk lejohet të marrë më shumë hua. Agjenti i bursës së New Yorkut, Benedikt Willis thotë se debati i ardhshëm mbi ngritjen e tavanit të borxhit mund të jetë edhe më i hidhur. Kryetari i Dhomës së Përfaqësuesve, John Boehner thotë se çështja kryesore është ajo e shpenzimeve. Z. Boehner është duke kërkuar shkurtime të mëdha të shpenzimeve në këmbim të ndonjë marrëveshje për të rritur kufirin e borxhit. Por Presidenti Barak Obama e quan këtë kërkesë, të papërgjegjshme. Qeveria nuk do të jetë në gjendje të paguajë as interesin mbi borxhet e saj - duke krijuar trazira masive në tregjet botërore. Por analistët thonë se dëmi tashmë është bërë. Këshilltari financiar Frank Reilly foli me Zërin e Amerikës përmes Skajpit. Beteja e fundit për buxhetin në vitin 2011 rezultoi me uljen e parë të besueshmërisë për borxhe të Shteteve të Bashkuara. Edhe pse investitorët vazhduan të blejnë bono thesari amerikane, Marc Goldwein në Komisionin për kontrollin e buxhetit federal, thotë se një tjetër çrregullim mund të dëmtojë kredibilitetin e Amerikës Kryetari i Dhomës së Përfaqësuesve, John Boehner e pranon se pasojat e mosrritjes së kufirit të borxhit janë reale, por ai thotë se kështu janë edhe pasojat që e lejimit të moskontrollit të shpenzimet e vendit.